Jumalan rakkaus yhdistää. Tervetuloa ohjelman pariin.
Tänään puhumme kutsusta yhteyteen, Jumalan yhdistävästä rakkaudesta -
ja hajaannuksen murtamisesta. Nimeni on Mika Jantunen, -
ja meillä on täällä kaksi vierasta. Ensimmäinen heistä on Gideon Chiu.
Gideon muutti vaimonsa kanssa Kanadaan Hongkongista vuonna 1974.
Hän on valmistunut tohtoriksi Fullerin teologisesta seminaarista.
Hän on Vancouverin kiinalaisten seurakuntien uudistusperheen johtaja -
ja asuu Vancouverissa. Hän palvelee Watchmen for the Nations -liikettä -
pyrkien tuomaan kristityt yhteen ja osoittamaan heille isyyttä.
Tervetuloa, Gideon. - Kiitos. On suuri kunnia olla kanssasi tänään.
Toinen vieras on John Lowndes, joka on palvellut 30 vuotta -
Zion-seurakunnassa Kanadan Abbotsfordissa.
Hän palvelee Watchmen-järjestön Portinvartijoiden verkostossa -
ja johtaa monia tiimejä eri maissa. John ja hänen vaimonsa Pam -
tekevät tätä työtä johtamansa One Heart Ministriesin kautta, -
ja heillä on kaksi lasta, Josiah ja Jonathan. Tervetuloa, John.
Kiitos. Mukava olla täällä. - Aluksi haluan puhua taustastasi, John.
Elämässäsi tapahtui rankkoja asioita. Kerro siitä vähän.
Mielelläni, mutta ennen kuin kerron jotain itsestäni, haluan sanoa, -
että on ilo olla täällä. Rakastuimme Suomeen jo vuonna 2017.
Ihmisillä täällä on niin lämmin sydän. Olemme täällä palvelemassa.
Vartuin Kanadassa äärimmäisen köyhyyden ja tuskan keskellä.
Nuorena menin huumemaailmaan, ja minusta tuli huumekauppias -
ja kokaiininkäyttäjä. Olin aika pahasti eksyksissä.
Herra pelasti minut 24-vuotiaana. Löysin lähistöltäni seurakunnan, -
mutta kävi niin, että olin seurakunnassa melko yksinäinen, -
koska olin kovanaama. Pidin seurakunnassa hihatonta paitaa, -
mitä ihmiset pitivät outona. En tiennyt, miten käyttäytyä, -
koska minulla ei ollut kristillistä taustaa. Neljän vuoden aikana -
en juuri löytänyt ystäviä tai perhettä, eikä minua usein kutsuttu koteihin.
Pyhä Henki kehotti minua menemään erääseen toiseen seurakuntaan.
Se oli Zion-seurakunta, josta löysin isän. Tuo isä oli Papa Gideon.
Löysin paikan, jossa sydämeni lepäsi, ja Jumala alkoi eheyttää minua.
Noihin aikoihin Papa Gideon sanoi jotain, joka teki minuun vaikutuksen.
Toisessakaan seurakunnassa ei ollut vikaa, mutta en löytänyt isää.
Eräänä päivänä Papa Gideon sanoi: "Poikani, näen, kuka olet nyt, -
mutta tiedän, kuka olet 20 vuoden päästä, enkä ikinä päästä sinusta irti."
Ja olemme yhdessä edelleen, 30 vuotta myöhemmin.
Papa Gideon on isäni niin kauan kuin elän, sillä ymmärrän, -
millainen on yhteyden ja liiton voima. Hän tulee aina olemaan isäni.
Olen usein kuullut sanottavan, että joku on jonkun hengellinen isä.
Kertoisitko, Gideon, mitä se tarkoittaa ja millainen suhde sinulla on Johniin?
Kiitos kysymästä, mutta minäkin haluan sanoa, että arvostan kovasti -
tilaisuutta tulla Suomeen. Olemme tulleet tänne ainoastaan palvelemaan.
Haluan sanoa, että kaikki, mitä jaamme, tapahtuu maan parhaaksi.
Monet puhuvat isyydestä, mutta meille -
ajatus isyydestä perustuu Malakian kirjan viimeiseen lukuun.
Siellä sanotaan, että ennen suurta ja peljättävää Herran päivää -
Hän lähettää Elian, joka kääntää isien sydämet lasten puoleen -
ja lasten sydämet isien puoleen.
En huomannut erästä tärkeää asiaa tässä ennen kuin Herra ilmoitti sen.
Jos näin ei tapahdu, maata kohtaa kirous.
Siksi isyys ei ole minulle vain termi, vaan asia, -
jonka panemme täytäntöön matkustaessamme ympäri maailmaa.
Jos sukupolvet ovat erimielisiä erityisesti seurakunnassa, -
ei ole yhteyttä eikä auktoriteettia, joka estäisi kirousta tulemasta.
Siksi isyys on minulle elämäntapa.
Pohdin vain, miten todellinen isä toimisi poikaansa kohtaan.
Hengellisen isän tulisi toimia samoin -
ja tehdä kaikkensa nostaakseen esiin uuden sukupolven, -
joka onnistuu häntä itseään paremmin, vailla kateuden häivää, -
ja iloita siitä, että he saavuttavat oman tarkoituksensa täysin.
Jeesus siis pelasti sinut huumeiden tyhjästä ja pimeästä maailmasta -
ja antoi sinulle hengellisen isän, Gideonin.
Tämä liittyy palvelutyönne ytimeen.
Sen nimi on Watchmen for the Nations ("Kansakuntien vartijat").
Mennään palvelutyön juurille.
Sen perusti Bob Birch vuonna 1991.
Gideon, kertoisitko, mitä silloin tapahtui ja kuka tuo mies oli?
Bob Birch tunnetaan Kanadan rukouksen apostolina.
Hän nousi 50 vuoden ajan joka yö yhden tai kahden aikaan -
rukoilemaan yön läpi kuullakseen Herran puhetta.
Kun hän täytti 80 vuotta, hän ja kaksi muuta isää, -
David Demian ja minä, sitouduimme tulemaan yhteen etsimään Herraa.
Hänet muistetaan myös Kanadan Jeesus-liikkeen isänä.
Hänen seurakunnastaan tuli 60-luvulla hippien turvasatama.
Monista heistä on tullut pastoreita. Hänen isyytensä oli omaa luokkaansa.
Kaikki, mikä meillä on, on peräisin näiltä isiltä.
Hän siis aloitti tämän palvelutyön. Mitä se teki alun perin?
Papa Bob Birch, Jim Watt ja John White -
toivat meidät säännöllisesti yhteen etsimään Herran kasvoja.
Sovimme, että toimisimme kuin Jeesus emmekä aloittaisi mitään, -
ennen kuin kuulisimme, mitä Pyhä Henki sanoisi meille.
Sitten neuvoimme toisiamme sanoen: -
"Tätä Pyhä Henki haluaa, ja sen haluamme tehdä."
Bob Birch oli tuolloin jo melko iäkäs mies. - Niin.
Pari vuotta myöhemmin hän siirsi johtajuuden David Demianille.
Mitä hänen kauttaan tapahtui? Hänestä tuli koko liikkeen johtaja.
Nämä isät, Bob Birch, Jim Watt ja John White -
itse muuten löysivät yhteyden vasta elämänsä loppupuolella.
He olivat kukin tunnettuja kenraaleja niin Kanadassa kuin ulkomaillakin, -
mutta he löysivät yhteyden vasta elämänsä loppuvaiheessa.
Gideon pohtii, olisiko Kanada erilainen, jos he olisivat löytäneet sen nuorina.
Hän kertoo, että Kiinan suuret sankarit eivät koskaan vaeltaneet yhteydessä.
David siis otti palvelutyön hoitaakseen -
ja alkoi oman taustansa ja kutsunsa vuoksi yhdistää Kanadan uskovia.
Hän alkoi etsiä Herraa yhdessä eri johtajien kanssa, -
jottei johdossa olisi vain yksi mies, vaan tiimi ja yhteinen harkinta.
Yhteydestä puhutaan Joh. 17:ssä sekä tutussa psalmissa 133: -
"Katso, kuinka hyvää ja suloista on, että veljekset sovussa asuvat!"
Sinne Herra antaa siunauksensa. David siis aloitti yhteyden luomisen -
saatuaan ilmestyksen Joh. 17:stä: "Isä, anna heidän olla yhtä."
Sillä me tiedämme, että Isä, Poika ja Pyhä Henki ovat yhtä.
He eivät ole hajaantuneet. Siksi kunnioitamme David Demiania -
sen vuoksi, mitä hän on tehnyt Kanadan ja monien maiden hyväksi.
Puhutaan siitä, mitä Kanadassa on tapahtunut vuoden 1999 jälkeen.
Aloitte pitää Gathering-tapahtumia ja keskittyä Israelin juutalaisiin -
sekä ongelmiin Kanadan englannin- ja ranskankielisten välillä.
Gideon, mitä maassanne on tapahtunut?
Voin sanoa, että Herra käytti Gathering-tapaamisia siihen, -
että opimme odottamaan Herraa -
ja käyttämään seurakunnan auktoriteettia -
tuodaksemme maahan yhteyttä.
Sitä kautta Kanada alkoi palata alkuperäiseen kutsumukseensa, -
joka on jakeessa Ps. 72:8.
Ehkä voit kertoa tästä lisää. - Tuo jae on maassamme kuuluisa.
Kun Kanadasta tuli valtio vuonna 1867, -
perustajaisät kokoontuivat Charlotte- townissa Prinssi Edwardin saarella.
Kokouksessa oli mukana monia jumalaapelkääviä johtajia.
Leonard Tilley New Brunswickista luki tuona aamuna Jumalan Sanaa -
jakeesta Ps. 72:8: "Merestä mereen hän [Jumala] hallitkoon, -
suurelta virralta maan ääriin asti." Hän julisti muille valtuutetuille, -
että he kutsuisivat Kanadaa Kanadan dominioksi, -
koska he halusivat Jumalan hallitsevan tai dominoivan sitä mereltä merelle.
Kanadaa kutsutaan yhä tuolla nimellä. Se on kirjoitettu kiveen parlamentissa.
Kanadan parlamenttitalossa on kolme kiveen kirjoitettua jaetta.
Oikealla puolella on Ps. 72:8.
Gideonin kaltaiset isät, ja äidit myös, muistuttivat ennen sukupolveani, -
että Jumala halusi hallita mereltä merelle ja virroilta maan ääriin.
Siitä, että Jumala halusi hallita mereltä merelle, -
tuli maamme perustus ja motto ja yksi palvelutyömme näyistä.
Isät ymmärsivät myös, ettei tämä olisi yhden tai kahden ihmisen juttu, -
vaan se on iso, yhtenäinen perhe kautta koko maan.
Niinpä isät ja äidit alkoivat kokoontua. Olin itse vasta nuori mies, -
joka istui kokouksissa oppimassa, katsomassa ja rukoilemassa.
Moni Suomessa rakastaa Israelia. Tiedän, että järjestöllänne -
on ollut erityinen suhde Israeliin ja juutalaisiin.
Kertokaa, mitä olette tehneet tähän asiaan liittyen.
Se alkoi ilmestyksestä, että moni Raamatun profetia ei ollut täyttynyt.
Nehän ovat Herran lupauksia. Kysyimme, mikä esti niitä täyttymästä.
Noihin aikoihin Herra ilmoitti ihmeellisesti eri tapahtumien kautta, -
että vuonna 1949... (vuonna 1939, kääntäjän huomautus).
Tuolloin Saksasta lähti laiva nimeltä St. Louis.
Se yritti löytää turvapaikkaa ja tuli viimeisenä Kanadaan.
Tuolloinen pääministerimme ei ottanut heitä vastaan.
Paluumatkalla monet noista 900 juutalaisesta kuolivat.
Laiva kellui merellä 40 päivää ja yötä kuten Nooan arkki.
Herra sanoi meille, että se oli merkki. Ellemme käsittelisi asiaa, -
meillä ei olisi yhteyttä, eivätkä lupaukset toteutuisi.
Silloin kutsuimme kansakunnan koolle.
Kutsuimme Kanadaan myös St. Louis -laivalta henkiin jääneet.
Koko maa rahoitti matkaa ja toivotti heidät tervetulleiksi takaisin.
Sen jälkeen olemme voineet toimia alkuperäiskansojen parissa -
sekä käsitellä kiinalaisten hirmutekoja ja monia muita asioita.
Se alkoi Israel-suhteen ennalleen asettamisesta.
Olette toimineet Kanadassa vuosikymmenten ajan -
ja tuoneet johtajat yhteen etsimään yhteyttä ja Herran kasvoja -
ja rukoilemaan maanne puolesta. Onko se tuonut poliittisia muutoksia?
Oletteko huomanneet jotain, mitä Herra on tehnyt maassanne?
Olin nuori mies ja vain kuunteluoppilaana, mutta muistan, -
että seurakunnan yhteys ja Jumalan antama ykseys -
alkoivat tuoda erilaista auktoriteettia kuin mikä yhdellä ihmisellä voisi olla.
Kuten sanoin, ensimmäiset isämme olivat itsenäisiä kenraaleja.
Kun seurakunta tuli yhteen, aloimme tehdä parannusta -
ja käsittelimme St. Louis -laivan asian, Jumala antoi meidän tehdä muutakin.
Muistan ajan, jolloin oli menossa paljon parannuksentekoa, -
rukousta ja Herran etsimistä. Tuolloin eräs Kanadan hallitus -
kaatui uskovien rukousten kautta. Papa Gideon voi kertoa tästä lisää.
Näimme kuitenkin, että Kanadan poliittinen hallitus todella kaatui -
ja vaihtui, ja se tapahtui seurakunnan yhteyden vaikutuksesta.
Yksi raamatunkohta, jota Gideon ja muut ovat opettaneet, on Ef. 3:10: -
"...että Jumalan moninainen viisaus seurakunnan kautta -
nyt tulisi taivaallisten hallitusten ja valtojen tietoon..."
Jumala alkoi puhua, että seurakunnan tulisi olla pää, ei häntä.
Meidän tulisi johtaa maata, ei poliittisen tai koulutusjärjestelmän.
Jumala haluaa, että seurakunta sanelee muutoksen.
Heti rukouksen jälkeen tämä hallitus kaatui, -
ja Jumala alkoi nostaa esiin vanhurskasta hallitusta.
Arvelimme, että parlamentin jäsenistä reilusti yli puolet oli uskovia.
Muutos siis tapahtui sen kautta, että seurakunta otti johdon.
Haluatko lisätä jotain? - Kyllä. Meillä on monta asiaa kerrottavana.
Yksi niistä on, että Herra vaeltaa seurakuntansa kanssa -
voidakseen näyttää hallitsevansa myös poliittisia hallituksia.
Emme ole poliittisia. Haluamme vain toteuttaa Herran tahdon.
Tuon tapauksen kautta Herra antoi meille uskottavuutta -
toimia muiden kansojen parissa. Meidät kutsuttiin Taiwaniin -
tapaamaan maan presidenttiä ja oppositiojohtajia, -
ja Taiwan sai siunauksen. Sen jälkeen on tapahtunut paljon eri puolilla.
Kerroitte, että johtajat tulivat yhteen etsimään yhteyttä.
Tuntuu, että hengelliset johtajat sanovat usein, että heillä on yhteys, -
mutta oikeasti heillä on keskinäisiä ongelmia, erilaisia teologisia kantoja -
ja erilainen toimintakulttuuri. Mikä Kanadassa oli eri tavalla?
Tapahtuiko muutos ja tekivätkö johtajat sovinnon keskenään?
Ehdottomasti tapahtui.
Kyse ei ole siitä, etteikö Kanadalla olisi ollut haasteita.
On meillä, mutta Jumala tavoitteli seurakuntaansa.
Minusta hienoin asia, jonka näin, erityisesti ydinjohtajien joukossa, -
oli se, etten ole Gideonin seura- kunnassa viettämieni vuosien aikana -
ole koskaan nähnyt ydinjohtajien kuten David Demianin riitelevän, -
ja olen ollut mukana tuhansissa kokouksissa. Keskustelua on ollut, -
ja on pohdittu, mitä jonkin asian kanssa tehdään, -
mutta ydinryhmä ei ole koskaan jakautunut.
Se on hieno periaate. Talo, joka riitelee keskenään, ei pysy pystyssä.
Ja tässä on jumalallinen järjestys. Ymmärrän, etten ole johtava pastori, -
vaan Papa Gideon on, ja David taas on Watchmenin johtaja.
Olemme huomanneet, että tässä rakenteessa on Jumalan järjestys, -
ja jokainen ottaa oman paikkansa, -
mutta Jumalan rakkaus yhdistää meidät.
Sydämemme palaa Hänelle, ja rakastamme toinen toisiamme, -
ja olemme päättäneet sydämessämme olla hajaantumatta.
Haluaisin lisätä tähän sen, että johtajat ovat nöyriä.
Kun tulemme yhteen, siirrämme omat suunnitelmamme syrjään, -
ja Jumalan läsnäolo saa aikaan muutoksen. Yhteys muuttaa ihmisiä.
He saavat todistaa omin silmin, että on olemassa ykseyden uusi taso -
Hänen läsnäolossaan. Kukaan ei nosta päätään.
Sitä on yhteys pienissä ja isoissa ryhmissä -
tai jopa 20 000 ihmisen kokouksissa.
Silloin tunnemme Hänen läsnäolonsa, joka saa aikaan muutoksen.
Ja tätä ei tapahdu vain Kanadassa, vaan kaikissa maissa.
Puhutaan seuraavaksi tästä.
Vuonna 2010 palvelutyönne laajeni enemmän ulkomaille.
Aloitte pitää Homecoming Gathering -nimisiä tapahtumia Kiinassa -
ja eri puolilla Aasiaa kuten Japanissa, Singaporessa...
Hetkinen, mitkäs ne muut maat olivat? Taiwan, Etelä-Korea ja Malesia.
Olitteko siellä? Miten se avautui? Kertokaa, mitä Kiinassa tapahtui.
Se tapahtui, kun Herra puhui meille Malakian kirjan viimeisestä luvusta.
Elleivät isien ja lasten sydämet käänny toistensa puoleen, -
maata kohtaa kirous. Herra näytti sen Manner-Kiinan kautta.
Hän antoi meille tilaisuuden tavata viisi tärkeintä seurakuntaliikettä.
Niissä on useita miljoonia jäseniä.
En tiedä toista maata, jossa työ olisi kantanut näin paljon hedelmää.
30 vuoden vainon jälkeen kristittyjä oli miljoonia, mutta auktoriteetti puuttui.
Kiina oli vielä tuolloin vihollisen painostuksen alla.
Kuljimme heidän rinnallaan, ja Herra puhui heille.
Hän sanoi: "Etsin perhettä Kiinasta, mutta te teette kovasti töitä -
luodaksenne minulle valtavan orpokodin."
Orvot taistelevat etsiessään identiteettiään.
Kun seurakunnassa ei ole isiä ja äitejä, se toimii orpojen tavalla.
Sen kautta Herra näytti, että kun isät sitoutuvat seuraavaan sukupolveen -
ja he kaikki tulevat yhdeksi perheeksi, asiat alkavat muuttua.
Sanot siis, että yhdessä seurakunta- liikkeessä voi olla miljoonia ihmisiä, -
mutta nuo eri seurakuntaliikkeet olivat irrallaan toisistaan.
Aiemmin näin oli. - Miksi ne olivat erillään?
Koska ilman isiä seurakuntaliikkeet ja jopa isäntäseurakunta -
taistelivat keskenään eivätkä vaeltaneet yhdessä, -
mutta sitten Herra tuli ja ilmoitti, että heidän on oltava yhtä.
Kuten tiedämme, vuosina 1966―76 Kiinan kulttuurivallankumous -
erotti sukupolvet toisistaan ja Kiinan ylle laskeutui kirous, -
jonka merkkinä on se, että ihmisillä sai olla vain yksi lapsi.
Mikä oli avain, joka toi Kiinan johtajat yhteen?
Homecoming eli Kotiinpaluu. Kun kokoonnuimme yhteen, -
he kutsuivat tapahtumia tällä nimellä, ettei hallinto kokisi niitä uhkana.
Kysehän oli vain siitä, että he tulivat kotiin Isän luo.
Näistä tapahtumista tuli paikkoja, joihin kaikki Kiinan kristityt tulivat -
etsimään Herran kasvoja. Ja kun ylistimme, Herra tuli ja muutti kaiken.
Hän muutti ihmisten sydämet. Ihminen ei voi yhdistää edes seurakuntaa, -
saati valtavaa liikettä, mutta Jumalan läsnäolossa kaikki nöyrtyivät.
Olen kuullut sinun sanovan, että vaino puhdistaa Kiinan kristittyjä.
Meidän elämämme täällä länsimaissa on paljon helpompaa.
Onko vaino auttanut herätystä etenemään Kiinassa?
Kristinusko levisi alusta asti puhtaana vainojen ja marttyyriuden keskellä -
eikä se muuttunut, vaikka levisi eri puolille maailmaa.
Herra salli viisaudessaan vainon, jotta seurakunnasta tulisi aito.
Näin tapahtui Kiinassa. Olemme todistaneet sen ja tiedämme sen.
John, oletko ollut Hongkongissa ja Kiinan tapahtumissa? - Kyllä.
Olen ollut kaikissa kokoontumisissa. Haluan kertoa jotain Papa Gideonista.
Opin yhdessä kokoontumisessa jotain Isän sydämestä.
Tunnen monia omaan sukupolveeni kuuluvia nuorempia johtajia.
Olen seurannut joidenkin heidän elämässä tapahtunutta muutosta.
Yksi näistä veljistä lähetti aina ilkeitä sähköposteja muille johtajille.
Häntä sanottiin terroristiksi, koska hän oli niin ilkeä tyyppi.
Hän on ikäiseni, noin 50-vuotias. Näin hänen muuttuvan todelliseksi pojaksi -
ja isäksi itsekin isien ja äitien kautta kohtaamansa Isän rakkauden vuoksi.
Kiinassa ja monissa muissa maissa on menossa valtava muutos, -
ja tuon kirouksen murtaminen -
avaa uuden sukupolven tulevaisuuden ja kohtalon.
Mutta sitten se tarina. Olin mukana Hongkong Gatheringissa.
Roolini oli olla esirukoilija, ja pidin siitä. Minut sijoitettiin parvelle.
Siellä oli yli 20 000 kiinalaista sekä Manner-Kiinasta että ulkomailta, -
ja ehkä noin tuhat kansainvälistä vierasta kaikkialta maailmasta.
Bill Johnson oli siellä, samoin moni muu meille tuttu henkilö.
Seisoin tuona päivänä parvella, ja minun piti rukoilla lavan -
ja siellä palvelevien puolesta. Nojasin siis kaiteeseen ja rukoilin.
Vilkaisin olkapääni yli ja näin Papa Gideonin pimeässä.
Salissa oli hämärää, sillä kaikki valot oli suunnattu lavaa kohti.
Hän kulki seinänviertä pitkin ja varmisti, että kaikki olivat kunnossa, -
äidit lapsineen ja vanhukset. Näin hänen kulkevan ja katoavan pimeään.
Ihmettelin, ettei hän ollutkaan lavalla, vaan ihmisten keskellä.
Seuraavana päivänä minut sijoitettiin parven toiselle puolelle.
Nojasin kaiteeseen ja rukoilin jälleen lavan puolesta, -
ja näin jälleen Gideonin pimeässä rukoilemassa ihmisten puolesta.
Silloin Pyhä Henki sanoi minulle: -
"Poikani, tunnen koko huoneen. Isäni rakkaus on täällä kaikkialla."
Itse ajattelin, että lavan tapahtumat olivat kaikkein tärkeimpiä.
Toki ne olivatkin tärkeitä, mutta pidin niitä kaikkein tärkeimpinä.
Sitten Jumala alkoi muuttaa sydäntäni näkemään -
Hänen rakkautensa ja myötätuntonsa kaikkia siellä olevia ihmisiä kohtaan.
Isä arvosti jokaista siellä, ja heillä oli paikka Hänen sydämessään.
Jumala opetti minulle, että Hän tuntee myötätuntoa koko yleisöä kohtaan.
Hän halajaa sitä, että kaikki ihmiset pelastuisivat.
Jumala on alkanut nostaa minua johtajuusasemaan Kanadassa, -
ja Hän sanoi: "Poikani, pidä koko Kanadaa lapsinasi, minun lapsinani, -
jotta heitä katsoessasi näet heidät -
minun myötätuntoni ja suuren rakkauteni läpi."
Kiinassa on meneillään tällainen kulttuurin muutos.
Jumalan perhe on syntymässä Kiinassa. Gideon sanoi jotain tärkeää.
Kulttuurivallankumouksen vuoksi Kiinassa abortoitiin luultavasti -
ainakin 20 miljoonaa tyttövauvaa, koska kaikki halusivat poikia, -
mutta tuokin kirous on nyt murrettu. Montako lasta Kiina nyt salliikaan?
Yhden lapsen politiikka on tuon kirouksen merkki, -
mutta vuoden 2012 jälkeen, kun Kiinan isien sydämet -
muuttuivat kenraalien sydämistä isien sydämiksi, -
ja he kääntyivät lastensa puoleen, Herran käsi sai aikaan muutoksen.
Hallitus muutti politiikkaansa niin, että yhden lapsen sijaan -
sallittiin kaksi ja nyt jo kolme lasta. Monia muitakin asioita on tapahtunut.
Se on selvä merkki siitä, että Herra on mielistynyt sukupolvien yhteyteen.
Olemme nähneet, että Kiinassa on tapahtunut suuri herätys -
ja myös suuri vaino, ja Jumalan armo on tuonut johtajat yhteen, -
mikä tuottaa hienoa hedelmää. Entä muut maat?
Onko teillä kertomuksia siitä, mitä on tapahtunut esimerkiksi -
Etelä-Afrikassa, Guatemalassa, Saksassa tai USA:ssa -
palvelutyönne kautta? - Paljon, mutta kertoisitko Guatemalasta?
Guatemala on yksi maista, joihin Herra alkoi johdattaa meitä.
Pastori Marc, joka on muistaakseni mukana seuraavassa ohjelmassa, -
ja minä menimme sinne. Muistan, että kerroin matkastamme tunnin ajan -
Roberto Morales -nimiselle nuorelle johtajalle, ja hän alkoi ymmärtää sitä.
Papa Gideon ja David Demian olivat mukana, ja puhuimme paikallisille -
yhteydestä ja siitä, mitä voisi tapahtua, jos seurakunta olisi yhtä.
Guatemala oli saanut kokea suuren Hengen vuodatuksen.
Silti jokin yleisessä ilmapiirissä ei ollut vielä muuttunut.
Jokin ei ollut murtautunut läpi kansakunnan joillakin alueilla.
Viime kesänä minusta alkoi tuntua... Koronahan sulki kaiken.
Emme päässeet mihinkään, vaan toimimme lähinnä Zoomissa.
Jumala valmisteli sydämiämme tulevaan. Kanadalainen Kim Wheeler, -
joka on asunut siellä 30 vuotta ja tuntee maan johtajat, kutsui minua.
Pidimme yhtenä perjantaiaamuna Zoom-puhelun, jota Papa Gideon johti.
Kim kertoi, että Guatemalan johtajat ottivat sydämelleen sen, -
mitä voi tapahtua, kun seurakunta on yhtä, ja he päättivät tulla yhteen.
Sen seurauksena maan presidentti alkoi kuulla heitä ja kutsua heitä -
viikoittain neuvonpitoon, neuvomaan häntä ja hallitusta.
Hallitus alkoi kuulla seurakunnan ääntä, ja sillä oli auktoriteettia.
Yli 100 000 ihmistä kokoontui rukoilemaan parlamentin ulkopuolelle.
Kulissien takana oli kuitenkin tärkeää, että hallitus kuunteli seurakuntaa.
Presidentti sääti kaksi lakia. Ensinnäkin abortti kiellettiin maassa, -
ja toiseksi avioliitto säädettiin yhden miehen ja naisen väliseksi.
Kuulimme juuri Kim Wheeleriltä, että tämä on aiheuttanut polemiikkia.
YK ja muut maat painostavat heitä, mutta he eivät aio antaa periksi.
Kuulimme, että 52 valtiota kuuli, että Guatemala piti päätöksensä.
32 noista lähinnä Keski- ja Etelä- Amerikan maista valmistelee nyt -
aborttikieltoa ja yhden miehen ja naisen välisen avioliiton mallia.
Nämä johtajat antoivat selvän todistuksen, -
että se tapahtui sen kautta, mitä tiimimme opetti yhteydestä.
Näin voi tapahtua, kun seurakunnan johtajat etsivät Jumalan kasvoja -
yhdessä ja saavat antaa viisaita neuvoja hallitukselle.
Onko vielä muita kertomuksia vaikkapa Etelä-Afrikasta, -
USA:sta tai Saksasta? Mitä Herra on tehnyt? Mikä nousee sydämellenne?
Niitä olisi paljon. Papa Gideon? - On vaikea tiivistää.
Tulin pari viikkoa sitten Koreasta.
Etelä-Koreastako? - Niin.
Koreaa on ihailtu, koska sen seurakunta kasvaa niin nopeasti.
Monet tulevat sinne oppimaan seurakunnan kasvusta, minä myös.
Mutta Herra sanoi, että he eivät ole yhtenäisiä. He ovat liian itsenäisiä.
Herra teki jotain tuon matkan kautta. Hän muun muassa varoitti heitä, -
että jos isät eivät tulisi yhteen, he menettäisivät tulevan sukupolven.
Hän teki jotain, mikä järkytti minua.
Kun olin siellä johtajien kanssa, katselimme uutisia ja kuulimme, -
että 300 nuorta ihmistä kuoli, kun laiva upposi.
Siirtomaavallasta vapautumisen päivä oli ovella. Se herätti johtajat.
He alkoivat etsiä Herran kasvoja niin, että asiat alkoivat muuttua.
Palasin sieltä pari viikkoa sitten. Nyt he pitävät yhtä -
ja suunnittelevat kokoontumista Souliin helmikuussa.
Herra sanoi heille haluavansa avata Pohjois-Korean.
He ovat rukoilleet vuosikausia yhteyttä Etelä- ja Pohjois-Korean välillä.
Herra sanoi heille, että jos Hän tekisi sen nyt, -
Etelä-Koreasta tulisi instituutio, -
mutta Hän haluaa seurakunnan muuttuvan perheeksi. Nyt se tapahtuu.
Luultavasti alkaa ravistelu, joka vapauttaa Pohjois-Korean, -
ja Koreat tulevat yhteen. Tämä on jälleen yksi merkki.
Sukelletaan nyt syvään päähän.
Todellinen yhteys tuntuu mahdottomalta tässä maailmassa.
Selittäisittekö teologisesti ja hengellisesti, mitä yhteys on?
Haluan kertoa lyhyen tarinan.
Ajoin seurakuntaan pari vuotta sitten, juuri ennen koronapandemiaa -
kauniin Fraser-joen rantaa pitkin. Ajan sitä reittiä usein sunnuntaisin.
Herra sanoi: "Poikani, tarvitsen sinua useampien kansojen parissa."
Hämmästyin sitä ensin, sillä toimin jo todella monien kansojen parissa.
Lisäksi minusta tuntui, etteivät kykyni ja armoitukseni riittäneet enempään.
Nöyrryin ja sanoin: "Herra, jos tarvitset minua enemmän, auta."
Pyhä Henki kuiskasi: "Poikani, pisara rakkauttani voi muuttaa koko kansan."
Se iski syvälle sisimpääni, ja ajattelin: "Pisara rakkautta."
Ja ajattelin Efesolaiskirjeen lukua 3, -
jossa puhutaan valloista ja hallituksista.
Jumalan rakkauden syvyys, leveys ja korkeus ylittää ymmärryksen.
Aloin ymmärtää, että Jumala on rakkaus -
ja yhteyden voi löytää Isän rakkaudessa.
Hän haluaa pudottaa rakkautensa sinuun, minuun, Papa Gideoniin -
ja kansakuntiin. Miksi rakkauden? Miksi Hän keskittyy rakkauteen?
Koska rakkaudessa ei ole hajaannusta eikä kilpailua.
Seurakunnassa on paikka, jonne Hän voi tulla asumaan -
ja josta Hän voi löytää lepopaikan.
Silloin vihollinen ei pääse käsiksi ihmisten sydämiin.
Orvot kilpailevat keskenään, mutta pojat täydentävät toisiaan.
Tämän oma isäni ja monet muut isät ja äidit ovat tehneet meille.
He ovat auttaneet sukupolveamme olemaan hajaantumatta.
Kyse ei kuitenkaan ole vain päätöksestä. Voimme tehdä sen, -
voin päättää tulla toimeen kanssasi, mutta monissa maissa on käynnissä -
rakkauden kaste, joka tekee meidät yhdeksi.
Hän sanoi, että jos rakastamme toisiamme, maailma tuntee Hänet.
Tämä kaipaus on meitä suurempi.
Hän haluaa koko maailman tietävän, että Hän on elossa ja todellinen.
Eli teologisesti Jumala on rakkaus.
Pyhä Henki kysyi minulta jotain. Lopetan oman osuuteni tähän.
Hän kysyi: "Poikani, tietääkö maailma, että olen elossa?"
Vastasin: "Jotkut tietävät, mutta eivät tosiaankaan kaikki."
"Sitten tarvitaan nykyistä enemmän rakkautta.
Tarvitaan liike, joka kastaa perheeni rakkaudella tehdäkseen siitä yhden, -
jotta he saisivat tietää. He eivät tunne minua vielä, mutta valmistaudu, -
sillä alan vuodattaa Pyhää Henkeäni rakkauden kera. Se yhdistää teidät."
Tästä puhutaan jakeissa Joh. 13:35 sekä Joh. 17:20―22.
Ne ovat perusperiaatteita, samoin kuin jakeet Matt. 9:34―36.
Jumalan perheeseen on tulossa myötätunto, -
joka alkaa muuttaa maitamme ja kulttuurejamme.
Tätä teemme kansakuntien parissa.
Oma sukupolveni rukoilee yhdessä äitien ja isien kanssa: -
"Isä, yhdistä meidät, jotta maailma tietäisi."
Rakkaudessa ei ole hajaannusta.
Gideon, puhuit orvon mielenlaadusta -
tai orpouden hengestä. En tiedä, miten kutsuisit sitä.
Eli ihminen voi olla uskova, mutta hänellä on silti orpouden henki.
Koskeeko se pastoreitakin? Mikä tässä on avain? - Voin sanoa, -
että isäni näki paljon vaivaa voidakseen auttaa orpoja.
Elin 10 vuotta orpokodissa, joten ymmärrän jotain orvon mentaliteetista.
He eivät tiedä, keitä he ovat. He joutuvat taistelemaan selvitäkseen.
Heidän täytyy todistaa osaamisensa lahjoillaan.
Surullista kyllä, sama pätee pitkälti myös seurakuntaan, -
sillä Jumalan perheväki ei tiedä olevansa Jumalan poikia ja tyttäriä.
Luulemme olevamme vain palvelijoita.
Palvelijat saavat palkan, mutta pojat ja tyttäret saavat perinnön.
Yritän sanoa, että ehkä tässä on sanoma Suomelle, -
että meidän pitäisi ottaa vaari Malakian kirjan viimeisestä luvusta.
Elleivät isien ja lasten sydämet käänny toistensa puoleen, -
maata kohtaa kirous.
Jos uskotte Herran Sanaa, se tapahtuu kaikkialla maailmassa.
Vihollinen pyrkii jakamaan erityisesti seurakunnan eri sukupolviin.
Siksi meille on suuri kunnia saada kutsu Suomeen kertomaan tästä.
Ehkä sydämet alkavat kääntyä ja pehmetä.
Näemme jo merkkejä siitä.
Kysyin Herralta kerran erästä asiaa: -
"Sanoit Johanneksen luvussa 17, että kun me olemme yhtä, -
koko maailma saa tietää, että Jeesus on Messias, -
mutta en pysty yhdistämään edes omaa seurakuntaani!
Miten ihmeessä tuo voisi onnistua?" Herra sanoi: "Anna kun minä näytän."
Hän näytti, että Kiinan, Hongkongin ja Macaon uskovat pitävät nyt yhtä.
Korea, Japani ja muut alueen maat ovat sopineet kulkevansa yhdessä.
Monet kansakunnat ovat sopineet jättävänsä omat tavoitteensa sivuun.
Kysyin Herralta, miksi yhteys on saavutettu vasta nyt, 2000-luvulla.
Yksi tärkeä elementti on se, millaista yhteyttä Hän pyytää.
Hän pyytää isän ja pojan välistä yhteyttä, ei aviopuolisoiden.
Selittäisitkö, millaista yhteyttä tämä on?
Tarkoittaako se, että kaikilla on samat teologiset mielipiteet?
Oikein hyvä kysymys. Kysyimme samaa Herralta.
Kyse on kolmiyhteisen Jumalan yhteydestä, -
jossa Poika alistui täysin Isän tahtoon ja kuoli itse.
Silloin Herra sanoi minulle, -
ettei yhteyttä ole, koska Herra haluaa todellisia isiä.
Todelliset isät lähettävät matkaan todellisia poikia.
Kun pojat tuntevat sen, he uhraavat itsensä epäröimättä isän vuoksi.
Monet pojat käyttävät isänsä mainetta hyväkseen -
edistääkseen omia tavoitteitaan, mutta tulee aika, ja se on jo nyt, -
jolloin todelliset isät ja pojat vaeltavat yhdessä.
Kysyin Herralta, mikseivät herätyksemme kestä.
Niitä tulee ja menee. Yksi selitys, jonka Hän antoi, -
että se johtuu siitä, etteivät sukupolvet pysty kulkemaan yhdessä.
Lutherkaan ei siirtänyt uskonpuhdistusta eteenpäin pojilleen.
Viimeisin liike, jossa olen ollut mukana Kanadassa, oli isien liike, -
Toronton siunaus. Se pysähtyi, koska sukupolvet lähtivät eri teille.
Herra haluaa siis sanoa meille, että avain on se, -
että kun luovumme oikeuksistamme ja kuolemme toistemme vuoksi, -
Valtakunnan ja Jumalan suunnitelman vuoksi, -
tulee sukupolvien välinen yhteys ja herätys, joka kestää loppuun asti.
Juuri nyt Herra nostaa esiin isiä ja poikia muodostaakseen perheitä.
Siksi uskomme, että perhe on tärkeä lopunaikoina.
Viedään tämä käytännön tasolle. Meillä oli 1980-luvun alussa mies, -
joka kantoi herätyksen tulta täällä Suomessa.
Kokouksissa kävi tuhansia ihmisiä, ja Jumala toimi.
Kun hän kuoli, herätys tavallaan loppui.
Liike ei toiminut enää samalla tasolla. Onko tämä sitä, mistä puhut?
Oliko niin, ettei ollut poikia, jotka olisivat jatkaneet? - Osittain.
Siksi tiedämme, että ilman onnistumisia herätys ei ole todellinen.
Siksi autamme poikiamme onnistumaan itseämme paremmin.
Kun minä olen poissa, liike jatkuu, koska heillä on sama dna.
Tiedän erään liikkeen, jossa ihmisiä manipuloitiin.
Herra sanoi, ettemme saa koskaan tehdä niin.
Nyt eri puolilla maailmaa on 3―4 sukupolvea, joilla on sama dna.
Niinpä tämä kestää siihen asti, kunnes Jeesus tulee takaisin.
Puhuisitteko jotain pastoreille?
He tekevät työtä evankeliumin eteen ja ovat antaneet elämänsä Jeesukselle.
Samaan aikaan he voivat tuntea olonsa epävarmoiksi ja pelokkaiksi.
Heillä voi olla tarve kilpailla keskenään.
Johtajien välillä voi olla näkymättömiä muureja, eivätkä he oikein kohtaa.
Mitä voimme tehdä? - Voisin puhua isistä ja pojista -
erään esimerkin kautta ja sitoa sen tähän aiheeseen.
Juuri ennen koronapandemiaa pidimme tapahtuman Japanissa.
Sitä varten Jumala toi yhteen noin 1 500 pastoria, johtajaa -
ja esirukoilijaa eri puolilta maailmaa tukemaan Japanin seurakuntaa, -
mutta oikeasti Hän toi sovinnon sukupolvien välille, -
jotta sukupolvet kulkisivat yhdessä.
Japanin, Kiinan ja Korean isät... Noiden maiden välillä -
on tapahtunut paljon hirmutekoja erityisesti 2. maailmansodan aikana.
Jumala alkoi tuoda sovitusta näiden kansojen välille. Edellinen sukupolvi, -
isät, olivat toisiaan vastaan, sotivat keskenään ja tappoivat toisiaan.
He kävivät kovia sotia. Osakassa oli suuria muistomerkkejä, -
jotka oli tehty vihollisten ruumiinosista.
Äitien ja isien viisauden kautta Jumala kuitenkin toi yhteyden -
japanilaisten, korealaisten ja kiinalaisten välille.
Jokin ilmapiirissä murtui. Eräs seurakunta koki Hengen vuodatuksen.
Siellä ei ollut pelastunut yhtään ihmistä 20 vuoteen, -
mutta nyt pelastuneita oli 20 yhdessä kuukaudessa.
Jumala alkaa toimia Japanissa yhteyden voiman kautta.
Edellisen sukupolven edustajat kävivät siis sotaa toisiaan vastaan.
He taistelivat ja tappoivat toisiaan, mutta Jumala toi toisen sukupolven, -
joka halusi vaeltaa yhdessä ja tehdä parannuksen isiensä hirmuteoista -
ja siitä, mitä heidän mailleen oli tapahtunut, ja jokin murtui taivaissa.
Tällaista on yhteyden voima. Maailmassa on paljon -
yksittäisiä järjestöjä, joista monet tekevät hyvää työtä.
Kukaan ei kiistä sitä. Hienoa, jos joku ruokkii köyhiä jne.
Haluamme kuitenkin kertoa, -
että joskus on aika siirtää oma työmme syrjään jonkin suuremman tieltä.
Tuo suurempi asia on yleinen yhteys, josta Papa Gideon puhuu.
Laitetaan omat suunnitelmat syrjään, taistellaan uuden sukupolven puolesta.
Onko Suomen nuorella sukupolvella tarpeita?
Jumala haluaa koskettaa jopa lapsia. Velvollisuutemme on huomata, -
että teemme nyt valintoja seuraavan sukupolven puolesta.
Nuo valinnat voivat olla jakautuneita tai yhtenäisiä, -
mutta valitaan niin, että he kasvavat aikuisiksi toisenlaisessa Suomessa.
Jumala puhui minulle Kanadasta samoin kuin Gideon puhui minulle: -
"Tiedän, kuka olet nyt, mutta näen, kuka olet 20 vuoden päästä."
Pyhä Henki kysyi, millaisena haluan nähdä Kanadan 20 vuoden päästä.
Sanoin, että haluan nähdä muuttuneen Kanadan. Hän sanoi: -
"Jatka sitä, minkä olet isiltäsi saanut. Taistele yhteyden puolesta."
Isät nimittäin rakastavat kaikkia, ja kun he kokevat olonsa turvalliseksi, -
he liittyvät mielellään yhteen, koska kilpailua tai kontrollia ei ole.
En ole koskaan kokenut Papa Gideonin kontrolloivan minua.
Olen aina kokenut, että hän haluaa minun onnistuvan itseään paremmin.
Yksi asia Bob Birchistä, mitä Papa Gideon ei maininnut.
Ikääntyessään hän valmisteli David Demiania jatkamaan Watchmen-työtä.
David ei sanonut mitään 7 vuoteen. Hän kantoi pastori Bobin laukkua.
Kerran he olivat palvelemassa muistaakseni Saskatchewanissa.
Isä Bob oli jo käynyt vanhaksi. Hänen piti taas puhua. Hän nousi ja sanoi: -
"Kun nousin tänä aamuna, tiesin, mitä aioin sanoa, -
mutta nyt Herra yksin tietää, ettei minulla ole mitään.
David, onko sinulla jotain?"
Hän istuutui ja päästi Davidin puhumaan. Davidilla on suuri voitelu.
Kokouksen jälkeen johtajat tulivat pastori Bobin luo ja sanoivat: -
"Miltä tuntuu, kun nuorempi mies pärjää paljon sinua paremmin, -
puhuu sinua selvemmin ja hänellä on suurempi voitelu kuin sinulla?"
Pastori Bob sanoi: "Jos ainut tehtäväni tässä elämässä -
on lähettää seuraava sukupolvi liikkeelle, olen tyytyväinen."
Haluan rohkaista pastoreita ja johtajia: Jumalalla on suunnitelma Suomelle.
Tälle maalle on suuri tehtävä. Haluan kysyä, -
onko teillä lupauksia tai profetioita, jotka eivät ole täyttyneet?
Kanadassa David, Gideon ja muut isät ja äidit sanoivat Herralle: -
"Olemme saaneet suuria ja arvokkaita lupauksia profetioita.
Miksi ne eivät ole toteutuneet? Miksi?" Silloin Herra alkoi puhua heille: -
"Haluan, että olette yhtä, jotta ne toteutuisivat." Kansallisen profetian -
toteutuminen vaatii usein sitä, että kansakunnan perhe tulee yhteen.
John, olet tiimisi kanssa käynyt Suomessa useita kertoja.
Nyt otit mukaasi hengellisen isäsi Gideonin.
Kertoisitko, miksi palaat tänne aina vain uudestaan?
Ensinnäkin Herra sanoi meille: "Minulla on unelma Suomea varten."
Tiedät, mikä on sanomamme. Olet kuunnellut meitä monesti.
Hän sanoi: "Suomen kutsu ei ole vain sitä itseään varten, vaan koko aluetta."
Toki olette tehneet monenlaista Venäjällä ja muissa maissa, -
mutta haluamme kysyä itseltämme, onko tässä kaikki.
Täytyy olla olemassa jotain enemmän kuin mitä Suomi on jo tehnyt.
Tulemme, koska Pyhä Henki sanoi: "Minulla on unelma Suomea varten."
Haluan vielä nostaa esiin Suomen johtajien rakkauden Israelia kohtaan.
Olette kunnioittaneet sitä kansaa, ja Herra maksaa sen takaisin -
ja sanoo: "Tämä on yksi asia, jonka tähden olen mielistynyt teihin."
Mutta varmasti Hän haluaa tehdä vielä muutakin.
Aina tänne tullessani olen nähnyt Suomen vaikuttavan ympäristöönsä.
Jumala on valitsemassa Suomen toimimaan mallimaana -
ja tuomaan esiin Hänen suunnitelmaansa ja kirkkauttaan -
sekä Jumalan moninaista viisautta teille ja koko kansakunnallenne -
ja sitä kautta muillekin maille. Ystävämme Jasmin on sanonut, -
että on helppo mennä maihin, joissa tapahtuu ihmeitä ja merkkejä, -
kuten Guatemalaan, jossa herätys on kasvanut niin, -
että yli 60 prosenttia väestöstä on kristittyjä. Se on totta.
Sellaisiin maihin on vaikeampi tulla, joissa ei ole vielä tullut läpimurtoa, -
mutta rakastamme Suomea ja uskomme, että paras on vielä edessä.
Pyhä Henki on lähettänyt meidät, mutta ei vain meitä, -
vaan jos katsotte taaksemme uskon silmin, näette monia, -
ehkä jopa miljoonia Kiinan perheen jäseniä rukoilemassa -
maanne puolesta ja tukemassa sitä. Ette ole yksin.
Kiitos, että tulitte Suomeen. Tiedän, että olette kylväneet tänne pitkään -
sekä hengellisesti että taloudellisesti. Gideon, meillä on vielä hetki aikaa.
Mitä sinulla on sydämelläsi Suomen seurakuntaa ja johtajia varten?
Miten rohkaisisit heitä?
Ensin haluan sanoa Suomen perheelle -
kiitos Kiinan ja muiden maiden puolesta.
Olette sijoittaneet lähetystyöntekijät monella tavalla viisaasti.
Olen vain poika, joka palaa kotiin kiittämään.
Työnne ei ole koskaan ollut turhaa.
Se, mitä tapahtuu nykyajan tärkeille pastoreille...
Tiedän, että Herra on sallinut sen ravistellakseen kaikkea, mitä voi, -
kuten jakeessa Hepr. 12:26 sanotaan: -
"Vielä kerran minä liikutan maan, jopa taivaankin".
Näin Hän haluaa poistaa kaiken, mikä estää Valtakuntaa nousemasta.
Hän haluaa siis sanoa meille, että ravistelu on Valtakuntaa varten.
Ja jos otatte ravistelun vastaan, -
Herran lupaus teille on sama kuin jakeessa Jes. 54:10 -
"Sillä vuoret väistykööt ja kukkulat horjukoot, -
mutta minun armoni ei sinusta väisty..."
"Ja minun rauhanliittoni on aina sinun ylläsi, Suomi ja perheeni."
Jakeessa 9 kerrotaan, että tämän kohdan asiayhteys on Nooan aika.
Tulee samanlainen ravistelu, mutta Hän ei enää tuhoa meitä.
Hänen tarkoituksensa on, että tulette yhteen -
Jumalaa tarvitsevina niin, että Suomi voi kulkea -
kohti sen todellista tarkoitusta, johon Jumala on teidät kutsunut.
Ottakaa vastaan tuo rauhanliitto, niin että vaikka teitä ravisteltaisiin, -
te ette horju, sillä Jumala haluaa, ettette ole vain palvelijoita.
Palvelijoille maksetaan palkkaa, mutta vain pojat ja tyttäret -
saavat perinnön, ja heitä kutsutaan Jeesuksen perillisiksi.
Tämä on Hänen suunnitelmansa teille. Älkää luovuttako. - Kiitos, Gideon.
Voisitko rukoilla katsojien puolesta aivan lyhyesti?
Rukoile heille yhteyden henkeä, Isän rakkautta tai mitä sydämelläsi on.
Taivaallinen Isä, Abrahamin, Iisakin ja Jaakobin Herra, -
taivaan ja maan Luoja, Ikiaikainen, joka hallitsee historiaa.
Olet valinnut Suomen jo ennen maailman luomista.
Tiedämme, että Sinulla on tarkoitus. Haluamme siis siunata Suomea -
kulkemaan siihen lopulliseen suunnitelmaan, joka Sinulla sille on, -
jotta kaikki Suomessa saisivat siunauksen. Herra, tätä Sinä haluat.
Liitymme niiden miljoonien rukouksiin, jotka rukoilevat Suomen puolesta -
Valtaistuimesi edessä. Vastaathan Jeesuksen nimessä.
Aamen. Kiitos, John. - Kiitos.
Kiitos, Gideon. Olette aina tervetulleita Suomeen.
Tämä oli ohjelma nimeltä Jumalan rakkaus yhdistää, -
ja minun nimeni on Mika Jantunen. Jumala siunatkoon teitä.
Kasvetaan yhdessä yhteydessä ja Kristuksen ja Herran rakkaudessa, -
jotta saisimme nähdä Jumalan lupauksien toteutuvan.
Aamen! - Kiitos.
Suomennos: Anni Lähteenmäki